U-I-34/15
Natisni
Opravilna št.:
U-I-34/15
Datum odločitve:
7. 5. 2015
Objavljeno:
Neobjavljeno | 18. 5. 2015
ECLI:
ECLI:SI:USRS:2015:U.I.34.15
Akt:
Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13, 90/14 in 23/15) (ZDavP-2), 68.a čl.
Izrek:
Pobuda za začetek postopka za oceno ustavnosti 68.a člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13, 90/14 in 23/15)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Samo Kurnik, Lenart v Slovenskih goricah
Datum vloge:
3. 3. 2015
Vrsta odločitve:
sklep
Vrsta rešitve:
zavrženje
Dokument:
US30646
Dokument v PDF obliki:
U-I-34-15.pdf
138 KB
Prenesite datoteko
U-I-34/15-5
7. 5. 2015
SKLEP
Ustavno sodišče je v postopku za preizkus pobude
Sama Kurnika, Lenart v Slovenskih goricah
,
ki ga zastopa Klementina Fincinger, odvetnica v Ljubljani, na seji 7. maja 2015
sklenilo:
Pobuda za začetek postopka za oceno ustavnosti 68.a člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13, 90/14 in 23/15)
se zavrže.
OBRAZLOŽITEV
1. Pobudnik izpodbija v izreku tega sklepa navedeno določbo Zakona o davčnem postopku (v nadaljevanju ZDavP-2). Zatrjuje, da je v neskladju z načelom pravne države iz 2. člena Ustave in prepovedjo povratne veljave pravnih aktov iz 155. člena Ustave. Pravni interes za presojo 68.a člena ZDavP-2 utemeljuje s sklepom št. DT 0610-3161/2014-22 (01321-36) z dne 29. 10. 2014, s katerim je Finančna uprava Republike Slovenije odločila, da se pri pobudniku za obdobje od 1. 1. 2007 do 31. 12. 2013 opravi davčni inšpekcijski nadzor. Pobudnik predlaga, naj Ustavno sodišče izpodbijano zakonsko določbo razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Davčni organ v postopku davčnega nadzora izda odločbo o odmeri davka (drugi odstavek 65. člena ZDavP-2), ki jo je mogoče izpodbijati s pritožbo v davčnem postopku in nato s tožbo in revizijo v upravnem sporu. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik